Falkenbergs kommun

Falkenbergs kommun er ein kommune i Hallands län i Sverige. Kommunen grensar innanfor Hallands län til Hylte kommun i aust, Halmstads kommun i søraust og Varbergs kommun i vest og nordvest. I tillegg grensar han til Gislaveds kommun i Jönköpings län i nordaust, og til Svenljunga kommun i nord og Marks kommun i nordvest, begge i Västra Götalands län. Administrasjonssenteret i kommunen er Falkenberg.

Det indre høglandet i kommunen er prega av skog, og dalbotnane har har elveavleiringar og våtmarker. Kystlinja i sør har strandstrekningar og sandvollar mellom bergknausene. Næringslivet er dominert av små og mellomstore verksemder. Mellom dei viktigaste føretaka er bryggjeriet Carlsberg Sverige AB og Gekås Ullared, som er eit av dei mest besøkte kjøpesentera i Sverige.

 Administrativ historikk 
Den noverande kommunen vart oppretta i to steg gjennom kommunereformene i 1952 og 1971 av Falkenbergs stad og 23 andre kommunar. I 1952 vart desse «storkommunane» oppretta: Högvad (då i Älvsborgs län), av kommunane Holsljunga, Mjöbäck og Älvsered), Morup (av Morup og Stafsinge), Ullared (av Fagered, Källsjö og Ullared), Vessigebro (av Alfshög, Askome, Köinge, Okome, Svartrå og Vessige), Vinberg (av Ljungby og Vinberg), Årstad (av Abild, Asige, Eftra, Slöinge og Årstad) og Ätran (av Gunnarp, Gällared og Krogsered). Skrea landskommun vart innlemma i Falkenbergs stad.

I 1971 danna Falkenbergs stad, saman med landskommunane Morup, Ullared, Vessigebro, Vinberg, Ätran og Årstad, samt Älvsereds församling (frå den oppløyste Högvads landskommun), Falkenbergs kommun.

 Kommunevåpenet 
Blasonering: På sølvbakgrunn, ein raud falk som står på eit grønt fjell med tre kular.«I fält av silver en röd falk stående på ett grönt treberg».

Dette er eit prakteksempel på eit såkalla «talande våpen», altså at våpenet illustrerer sjølve namnet. Namnet kjem frå ei borg i mellomalderen, og det eldste seglet med ein falk er frå 1500-talet. Fargevalet vart vedteke av Kongen i 1948. Etter kommunesamanslåinga vart våpenet teke i bruk i den nye kommunen. Det fanst ikkje andre våpen i området.

Det biletet av våpenet som kommunen brukar, vart teikna og teke i bruk i 1999, og ein kan sjå det på nettstaden til kommunen. Frå eit heraldisk synspunkt er det ingen skilnad i høve til den versjonen som er presentert i denne artikkelen.

 Tettstader 
Det er 17 tettstader i Falkenbergs kommun.

Tettstadene i tabellen er ordna etter innbyggjartal per 31. desember 2005. Administrasjonssenteret er utheva.

 Nr.  Tettstad  Folketal 1.  Falkenberg  18 972  2.  Skogstorp  2 180  3.  Slöinge 974  4.  Ullared 820  5.  Skrea 789  6.  Vessigebro 774  7.  Glommen 687  8.  Vinberg 598   9.  Långås 516  10.  Älvsered 475  11.  Heberg 463 12.  Tettstaden Ätran 400 13.  Ringsegård 383 14.  Bergagård 265 15.  Årstad 258 16.  Morup 248 17.  Vinbergs kyrkby 216

 Kjelder 
«Falkenbergs kommun» på Wikipedia på svensk, innhenta 30. desember 2009.
«Falkenberg – kommune i Sverige» på SNL.no, innhenta 30. desember 2009 (lisensiert under CC-BY-SA).

 Referansar 


Kategori:Kommunar i Hallands län